«Atletiko» Lemar transferini e'lon qildi

«Atletiko» «Monako» bilan fransiyalik yarim himoyachi Toma Lemar transferi bo‘yicha kelishuvga erishilganini e'lon qildi.
Yaqin vaqtlar ichida klublar kelishuvning barcha jihatlarini ma'lum qilishlari kutilmoqda.
Madridliklar transfer summasini oshkor etishmayapti, ammo bundan oldingi xabarlarda ushbu 21 yoshli futbolchi transferi klubga 65 million yevroga aylanishi aytilgandi.
Hozirda Lemar Fransiya terma jamoasi bilan 2018 yilgi jahon chempionatiga tayyorgarlik ko‘rmoqda.
Qayd etish kerakki, Lemarning transfer qilinishi jamoa yetakchisi Antuan Grizmann «Barselona»ga o‘tib ketish fikridan qaytib, «Atletiko»da qolishga qaror qilishiga sabab bo‘ldi.